27.februar 2019 Nr. 168

**Kalaallit Nunaani pinerluttulerinermi inatsisip aamma Kalaallit Nunaanni eqqartuussisarnermik inatsisip allanngortinneqarnerat pillugu inatsit**

(kinguaassiuutitigut pinerluttarnerit il.il.)

UAGUT MARGRETHE AAPPAAT, Guutip Saammaassineranik Danmarkip Dronningia imaaliorpugut: Folketingip akueraa aamma Uagut akuersinitsigut inatsit manna aalajangersarpaa:

**§ 1**

Kalaallit Nunaanni pinerluttulerinermik inatsimmi, inatsit nr. 306 apriilip 30.-anni 2008-meersumi, inatsit nr. 735 juunip 25-ani 2014-imi § 1-ikkut, inatsit nr. 103 februaarip 3.-anni 2016-imeersumi § 4-kkut aamma inatsit nr. 149, februaarip 7-anni 2016 imeersumi § 2-kkut, allanngortinneqartumi, allannguutit makku ivertinneqassapput:

1. Inatsisip ilaani tamani »kujannittoq allatulluunniit kinguaassiuutitigut atoqatiginnittoq« allanngortinneqassaaq: »kujannittoq allatulluunniit ittumik kinguaassiuutitigut atoqatiginnittoq«-nngorlugu«.

1. *§ 74-imi oqaaseqatigiit aappaatut* ivertinneqassaaq:

»ilaquttamik qanigisamik kujanninneq allatulluunniit ittumik kinguaassiuutitigut atoqatiginninneq pineqartillugit qitornavissiaqarneq toqqaannartumik aaqatigiittut pissuseqarnermut nallersuunneqassaaq«.

1. *§ 77, imm. 1, nr. 1-imi* »kujannittoq allatulluunniit kinguaassiuutitigut atoqateqartoq« allanngussaaq imatut: »allatut kinguaassiuutitigut atoqateqartoq.«
2. *§ 77, imm. 1, nr. 2-mi* »inummik katissimanngisamik« peerneqassaaq, »akerlileeriarsinnaanngitsumik« kingorna ilanngunneqassaaq »soriarsinnaanngitsumilluunniit«.
3. *§ 77, imm. 1, nr. 3-tut* ilanngunneqassaaq:

»3) meeqqamik 12-it inorlugit ukiulimmik kujannittoq imaluunniit kinguaassiuutitigut allatut atoqateqartoq«

1. *§ 77, imm. 2-mi* »allatulluunniit kinguaassiuutitigut atoqatiginnittoq« allanngortissaaq imaalillugu: »kinguaassiuutitigut allatut iliuuseqartoq«.
2. *§ 78. imm. 1-imi* allanngortinnneqassaaq: »pineqartumik katissimanani kujannittoq allatulluunniit kinguaassiuutitigut atoqatiginnittoq.« imaalillugu: »pineqartumut kujannittoq allatulluunniit kinguaassiuutitigut atoqatiginnittoq.«
3. *§ 78, imm. 2-mi* »atorfimminik imaluunniit aningaasatigut pingitsuuisinnaanngnneranik … katissimanngisaminik kujannittoq allatulluunniit kinguaassiuutitigut atoqatiginnittoq:” allanngussaaq ilaalillugu: »suliaqarnikkut, aningaasaqarnikkut imaluunniit passunneqarnermik paaqqutarineqarnermilluunniit pinngitsuuisinnaanngissusianik … kujannittoq allatulluunniit kinguaassiuutitigut atoqatiginnittoq«.
4. *§ 78, imm. 3,* imatut allaganngortinneqassaaq:

»Imm. 3. Aammataaq eqqartuunneqassaaq, inuk

1. pinerluttunik nakkutilliivimmi atorfeqartuusoq inummik pinerluttunik nakkutilliiviup suliffiutaani inissisimasumik, tassumanngalu oqartussaaffigineqarluni inissisimasumik kujannittoq imaluunniit atoqatiginnittutut iliuuserinnittoq,
2. inummik kiffaanngissusiiagaasumik politiinillu nakkutigineqartumik politiitut atorfilik kujannittoq imalunniit allatut atoqatiginnittutut pissusilersortoq, imaluunniit
3. ulloq unnuarlu paaqqinnittarfimmi imalunniit meeqqanut inmuusuttunullu inissiisarfimmi, tarnikkut nakorsarneqarfittut immikkoortumi, tarnikkut annertuumik innarluutilinnik assigisaannillunjniit ulloq unnuarlu inissiisarfimmi atorfilik imalunniit nakkutilliisoq inissiisarfimmi inissisimasumik kujannittoq imalunniit allatut atoqatiginnittutut pissusilersortoq.«
4. *§§ 79-imi 81-milu* »kinguaassiuutitigut atoqatiginnittoq” allannguussaaq imatut: »atoqateqarnikkut pissusilersortoq«.
5. *§ 79-imi* »mianersuaalliorluni iliorsimalluni” allanngortinneqassaaq imatut: »mianersuaalliorsimaguni, iliuuserisaq § 77, imm. 1, nr. 3-mut attuumatinneqanngippat«.
6. *§ 80, imm. 2-mi* »qitornavissiarisaminik« peerneqassaaq.
7. *§ 81-imi imm. 2-tut* ivertinneqassaaq:

»Imm. 2. Taamattaaq eqqartuunneqassaaq inuk peqataasoq inuup 18-it inorlugit ukiullip akilersilluni imaluunniit akilersinnissamik neriorsorneqarluni akiliisumut atoqateqarnikkut pissusilersorneranut, iliortuusup ilisimappagu pineqartup ukioqqortussusia imalunniit tamatumunnga tunngatillugu mianersuuaatsumik iliorsimaguni.«

1. *§ 82* imatut oqaasertaqassaaq:

»**§ 82.** Inummik inuusuttumik atornerluisimasutut eqqartuunneqassaaq inuk peqataasoq, inummik 18-it inorlugit ukiulimmik ilaatitsisoq pornografiimi isiginnaagassioqataanermut, iliortuusup ilisimappagu pineqartup ukioqqortussusia tamatumunngalu tunngatillugu mianersuaatsumik iliorsimaguni.

Imm. 2. Taamattaaq eqqartuunneqassaaq inuk imm. 1-imi inuup 18-it inorlugit ukiullip peqataaffiani takutitsinermi isiginnaartuusoq.«

1. *§ 83* imatut oqaasertaqassaaq:

»**§ 83.** Iluanaarniutigalugu arnerisitsisutut/anguserisitsisutut eqqartuunneqassaaq inuk suliffimmik ingerlatsisoq, inuk alla akiliilluni imaluunniit akiliiumalluni neriorsuinikkut pisisuusoq atoqatigiinnertut pissusilimmik.

Imm. 2. Taamatut pineqassaaq allatigut atuisuusoq inuk alla inuussutissarsiutigalugu akiliisitsinikkut imaluunniit akiliinissamik neriorsuinikkut pisisumik allamik atoqateqarnermik iliuuseqartitsisoq, imaluunniit ajornarunnaarsaasoq inuup allap akiliilluni inummik allamik atoqateqarnermik iliuuseqaneranut iluanaarniarnikkut imaluunniit akulikinnerusumik uteqattaartumik akunnermiliuttutut pissusilersorneranut.

Imm. 3. Aammattaaq eqqartuunneqassaaq inuk akunnittarfimmi inimik atukkiussisoq inuup allap inuussutissarsiutigalugu akiliilluni imaluunniit akiliinissamik neriorsuuteqarluni pisisumik atoqateqartitsippat.

Imm. 4. Taamattaaq eqqartuunneqassaaq inuk inatsisinut akerliususumik paatsoortitsilernermigut, paatsuuinermik sakkortusisitsinermigut atornerluinermigulluunniit, imaluunniit assuarnartumik periuseqarluni alla akiliiffigitilluni imaluunniit akiliiffigineqarnissamik neriorsorneqarluni pisiumasumik atoqateqartitsitsoq. «

1. *§ 84, imm. 1-imi* »kannguttaalliorluni iliuuseqarluni kannguttaalliorfiginnittoq« allanngortinneqassaaq imatut: »inoqatiminut kannguttaalliorfiginnittoq«, aamma »imaluunniit inunnik mamiatsatsitsisoq« atorunnaarpoq.

1. *§ 85, imm. 1, 2 aamma 4-mi* »kinguaassiuutitigut inuunerlunnermut tunngasunik« allanngussaaq imaalillugu: »pornografiskiusunik«.
2. *§ 85, imm. 2–mi* »takusassianik”-ip kingornagut tapiliunneqassaaq: »imalunniit internetikkut assigisaatigulluunniit paasissutissanik siammarterinikkut«.
3. *§ 85, imm. 3* imatut oqaasertaqassaaq:

»Imm. 3. Imm. 2-mi aalajangersakkamut ilaanngillat inunnik 15-inik ukioqalereersimasunik assilisanik, filminik assigisaannilluunniit pigisaqarneq, pineqartoq pigisaqarnermut akuersisimatillugu.«

1. *§ 85, imm. 4-mi* »siunertaralugu« -p kingorna uiggiunneqassaaq: »iliortup pineqartup ukioqqortussusia ilisimappagu tamatumunngalu tunngatillugu mianersugaalliorluni iliuuseqarsimaguni.«
2. *§ 93, stk. 1, nr. 5-imi aamma imm. 2-mi* »kinguaassiuutitigut assuarnartumik pissuseqarneq« allanngortissaaq imaalillugu: »akissarsiutigalugu atortittarneq, assilisanik filminilluunniit pornografiskiusunik, pornografiskimik pissusilersornermik isiginnaartitsineq«

**§ 2**

Kalaallit Nunaanni eqqartuussisarnermik inatsimmi, tak. inatsisitut nalunaarut nr. 1581, 13. december 2016-imeersoq, inatsit nr. 149, 7. februar 2017-imeersut allanngortinneqartumi § 1-ikkut allanngortinneqartumi tulliuttumik allannguisoqassaaq:

**1.** *§ 333, imm. 1-*imi »§§ 91, 92” allanngortinneqassapput imatut: »§§ 91-93”.

**§ 3**

Inatsit atortussanngortinneqarpoq ulloq 1, April 2019

Christiansborg Slot-imi tunniunneqarpoq, ulloq 27. Februar 2019

Kunngisut Atsiorpugut Naqissusiillutalu

MARGRETHE R.

 /Søren Pape Poulsen